


CHWARAE RÔL ARGAEAU LESOTHO

Amcanion Dysgu

Trafod a dadlau codi argaeau yn Lesotho
Gwrando ar wahanol safbwyntiau a'u gwerthfawrogi

CHWARAE RÔL

Mae'r sefyllfa wedi ei seilio ar Brosiect Dŵr Ucheldiroedd Lesotho, lle codir cyfres o argaeau yn Lesotho, sy'n mynd â dŵr i Dde Affrica.

Rhannwch y dosbarth yn bum grŵp a gofynnwch i bob un gymryd rôl. Bydd rhaid i bob grŵp ail-ddarllen y manylion dan sylw a phenderfynu beth maen nhw'n mynd i ddweud. Bydd angen llefarydd ar bob grŵp. Bydd angen iddynt wneud nodiadau ysgrifenedig-dim ond pwyntiau bwled i'w hatgoffa o'r hyn y maen nhw am ei ddweud.

Rhowch rai rheolau sylfaenol iddyn nhw. Dylai pob grŵp wneud yn siwr bod barn pawb wedi ei hystyried. Ni ddylai unrhyw un ofni anghytuno ag aelod arall o'r grŵp.

Cyflwyniad

Bydd y gweithgaredd hwn yn fwy hwylus os yw'r plant wedi gwneud gwaith ymchwil ar Lesotho ac yna wedi edrych ar y 'powerpoint' syml hwn (link here)  ar godi argaeau yn Lesotho.

Bydd y ddadl yn canolbwyntio ar y cwestiwn canlynol: Ydy codi argaeau yn Lesotho yn beth da i bobl Lesotho?

Ar ddiwedd y drafodaeth: gofynnwch i'r disgyblion i ddweud beth oeddynt yn meddwl oedd y pwyntiau mwyaf pwysig. Beth fyddai casgliad y dosbarth? A oedd unrhyw beth y byddent wedi hoffi ei weld wedi ei wneud yn wahanol?











	
	

PENTREFWRAIG YN ERBYN

Dy enw di yw Palesa. Rwyt ti’n byw gyda dy ŵr a thri phlentyn ym mhentref Matsoapang. Rwyt ti’n poeni’n fawr am argae Polihali.

Rwyt ti wedi clywed y bydd 11 o bentrefi yn cael eu boddi gan y dwr, ac y bydd rhaid I’r bobl sy’n byw yno symud yn bellach I fyny’r mynydd. Dydych chi ddim yn gwybod os bydd dy bentref di yn un ohonyn nhw, felly mae’n amhosibl I ti wneud cynlluniau.

Rydych yn tyfu bresych a phwmpenni i’w bwyta ac i’w gwerthu yn y farchnad lleol. Maen nhw’n tyfu’n dda achos bod y pridd yn dda wrth yr afon. Dydych chi ddim yn meddwl y bydd y tir mor dda yn bellach I ffwrdd o’r afon. Beth fyddwch chi’n gallu ei fwyta?

Rwyt ti’n drist pan fyddwch yn meddwl  y bydd beddau eich cyn-deidiau o dan y dŵr, a na fyddwch chi’n gallu mynd yno i gofio amdanyn nhw.

PLENTYN YN ERBYN

Dy enw di yw Kimetso, ac rwyt ti’n 10 mlwydd oed. Rwyt ti’n byw gyda dy rhieni,  chwaer, a brawd hyn ym mhentref Matsoapang.

Rwyt ti’n hoffi byw ger afon Senqu. Mae hi’n brydferth, a byddwch yn chwarae yno’n aml gyda dy ffrindiau, neu yn pysgota yno.

Rwyt ti wedi clywed yr oedolion yn siarad am argae Polihali. Maen nhw’n dweud y bydd y cwm i gyd yn cael ei foddi, ac y bydd rhaid i bobl adael eu pentrefi a symud i gartrefi newydd. Yn barod, mae rhai o dy ffrindiau wedi symud i fyw i bentrefi eraill, ac wedi newid ysgol.

Rwyt ti’n poeni am dy Famgu. Mae hi’n gwneud basgedi o’r brwyni arbennig sy’n tyfu ar lannau’r afon, ac yn eu gwerthu nhw – os caiff y cwm ei foddi, ni fydd hi’n gallu eu casglu nhw rhagor. Pan est ti i’w gweld hi yr wythnos ddiwethaf, roedd hi’n llefain, a doeddet ti ddim yn gwybod beth i’w wneud.

PENTREFWR O BLAID

Lucky yw dy enw di, ac rwyt ti’n byw gyda dy wraig a dau blentyn ym mhentref Matsoapang. Rwyt ti’n meddwl fod argae Polihali yn beth da, achos bod y Cwmni Dwr yn helpu pobl sy’n gorfod symud o’u pentrefi.

Byddi di’n derbyn iawndal, sef arian i dy helpu di i symud.  Byddi di’n symud i gartref newydd ar dir uwch gyda thrydan, dwr, a thy bach. Bydd dy blant yn agosach i’r ysgol, a gallan nhw gerdded i siop i brynu losin.

Mae hi’n cymryd amser hir i gyrraedd llefydd yn Lesotho achos bod yr heolydd mewn cyflwr gwael. Bydd heolydd newydd yn cael eu hadeiladu i gyrraedd yr argae, a hefyd rhwng y pentrefi.

Bydd yr argae yn creu rhagor o swyddi. Pan fydd y gweithwyr yn dod i adeiladu’r heol gallwch chi werthu ffrwythau iddyn nhw. Bydd y Pennaeth yn dechrau busnes eco-twristiaeth, ac efallai y gallwch chi gael gwaith gydag e. Bydd y cwmni dwr yn dysgu pentrefwyr sut i gwnïo, cadw ieir, a sefydlu fferm brithyll.

Rwyt ti eisiau’r argae nawr!

NEWYDDIADURWR Y PAPUR LLEOL

Dy enw di yw Mrs Malepa, a rwyt ti’n gweithio i bapur newydd yn Lesotho.

Rwyt ti wedi bod yn ymchwilio i mewn I’r hyn a ddigwyddodd I’r bobl oedd yn byw yn y pentrefi sydd wedi cael eu boddi gan y ddau argae mawr arall yn Lesotho, argae Katse ac argae Mohale.

Mae yna rhai pentrefi newydd gyda thrydan, ysgolion, meddygfeydd, a chaeau pêldroed. Mae rhai pobl wedi cael eu hyfforddi i wneud swyddi newydd. Ond, mae yna lawer o bobl sydd heb gael y pethau hyn. Mae rhai aelodau o’u teuluoedd wedi gorfod symud i’r ddinas i gael gwaith.

Roedd llawer o bobl yn arfer bwyta’r llysiau y roedden nhw’n eu tyfu. Ond nawr, heb dir, ni allan nhw blannu hadau. Mae’r cwmni dwr yn rhoi corn india a ffa iddyn nhw, ond yn aml iawn, mae eisiau bwyd arnyn nhw. Hefyd, nawr bod y tir da wedi ei foddi, does dim digon o fwyd i’w hanifeiliaid, ac mae llawer ohonyn nhw yn denau. Weithiau, mae rhai ohonyn nhw yn cwympo mewn i’r argaeau wrth iddyn nhw bori gerllaw.

Oherwydd y dwr yn yr argaeau, mae’r aer uwch i fyny yn y mynyddoedd yn oerach; does dim coed tân, fellt mae pobl yn oer, ac yn gorfod gwisgo eu blancedi Lesotho hyd yn oed yn yr haf.

Rwyt ti’n poeni am brosiect argae Polihali. Rwyt ti’n meddwl y dylai pobl yn meddwl yn dwys iawn amdano, i sicrhau bod pawb yn derbyn beth sydd wedi cael ei addo iddyn nhw.

AWDURDOD DATBLYGU UCHELDIROEDD LESOTHO

Dy enw di yw Mr Sello, ac rwyt ti’n gweithio i Awdurdod Datblygu Ucheldiroedd Lesotho.  Yr ADUL sy’n rheoli’r prosiect argaeau yn Lesotho. 

Pwrpas yr argaeau yw i gyflenwi dwr i’r pentrefi newydd, ac i helpu pobl yn Lesotho a Gweriniaeth De Affrica. Bydd y dwr o’r argaeau yn mynd I Dde Africa, a hefyd yn cynhyrchu trydan i bobl Lesotho.

Rwyt ti’n meddwl y dylai’r bobl leol fod yn hapus am yr argae. Byddi di yn rhoi iawndal (arian) iddyn nhw i adael eu cartrefi, a hyfforddiant fel y gallan nhw wneud swyddi newydd. Bydd ganddyn nhw heolydd newydd, dwr glan, a thai bach. Hefyd, gallan nhw werthu pethau i’r gweithwyr sy’n dod i adeiladu’r argau a’r heolydd.

Mae dy gwmni di eisoes wedi adeiladu dau argae arall yn Lesotho – argau Katse ac argae Mohale. O gwmpas argae Mohale gall twristiaid farchogaeth ceffylau, gwneud beicio mynydd, pysgota, caiaco, a gyrru 4 gyrriant. Yn argae Katse gallan nhw ymweld â Gerddi Botaneg Katse. Bydd y pethau hyn ar gael yn argae Polihli hefyd, a byddan nhw’n denu twristiaid i’r ardal, gan greu swyddi i bobl leol.

